SDI Spid

SDI Spid (KSO "Spid" Sarajevo) je sportsko društvo invalida iz Sarajeva osnovano 5. aprila 1994. godine. Klub okuplja većinom ratne vojne invalide te ostale osobe sa invaliditetom.

U sklopu društva djeluju klubovi u slijedećim sportovima za osobe sa invaliditetom: košarka u kolicima, streljaštvo, atletika, stoni tenis, šah, skijanje, ribarstvo i sjedeća odbojka.

SDI Spid je registrovano 1994. godine kao prvo sportsko društvo za osobe sa invaliditetom na području Bosne i Hercegovine. U to vrijeme SPID je mogao pružiti osobama sa invaliditetom rehabilitaciju i resocijalizaciju kroz sportske aktivnosti. Rezultat je bio veliki broj osoba sa invaliditetom uključenih u sportske aktivnosti sa tendencijom širenja na slična društva i klubove regije, a u isto vrijeme uključivanje u evropske tokove i takmičenja. Već 1994. godine na kvalifikacijama za Evropsko prvenstvo u sjedećoj odbojci ekipa SPID je predstavljala Bosnu i Hercegovinu. U narednom periodu SPID okuplja osobe sa invaliditetom i pravi selekciju sportista razvrstanih u razne sportske sekcije, pa danas pod imenom SPID nastupaju sportisti u većini sportova prilagođenih invalidskim osobama, postižući zapažene rezultate u svijetU. Atletičari, strijelci, stonoteniseri, fudbaleri, skijaši (jedini predstavnik Bosne i Hercegovine na Zimskoj paraolimpijadi u Vancooveru Nijaz Memić dolazi iz ovog kluba) osvajaju titule prvaka.

Najuspješniji i najtrofejnija ekipa Bosne i Hercegovine je klub sjedeće odbojke SPID koji je u veoma kratkom vremenskom periodu postao jedna od najjačih ekipa svijeta.

Okosnicu najtrofejnije reprezentacije „reprezentacije Bosne i Hercegovine u sjedećoj odbojci“ proteklih dvadeset godina čine igrači KSO „Spid“, a trenutno njih čak osmorica. Pored ostvarivanja vrhunskih sportskih rezultata, cilj Kluba je da osobama sa invaliditetom obezbjedi rehabilitaciju i resocijalizaciju kroz sportske aktivnosti, a naročito da one mlađe dobi aktivno uključi u svoje aktivnosti.

Od sadašnjih 12 reprezentativaca BiH, njih 11 je svoju afirmaciju ostvarilo u KSO „Spid“.

 Uspjesi - sjedeća odbojka 
Domaći trofeji

 Prvenstvo Bosne i Hercegovine
 Prvaci (21): 1994, 1995, 1997, 1998, 1999, 2000, 2001, 2003, 2004, 2005, 2007, 2010, 2011, 2012, 2013, 2014, 2015,2016,2017,2018,2019
 Viceprvaci (8): 2002, 2006, 2008, 2009, 2020, 2021, 2022, 2023
 Kup Bosne i Hercegovine
 Prvaci (2): 1999, 2000
 Sarajevo Open
 Prvaci (1): 2004

Međunarodni trofeji

 Liga prvaka (Šampiona)
 Prvaci (7): 2000, 2001, 2002, 2003, 2005, 2006, 2010
 Viceprvaci (5): 1998, 1999, 2004, 2007, sezona 2023/24
 Treće mjesto (1): 2008
 Svjetsko klupsko prvenstvo
 Viceprvaci (2): 2003, 2005
EuroLeague  
Prvaci (2): sezona 2022/23, sezona 2024/2025

 Reference 

Kategorija:Sport u Sarajevu
Kategorija:Sportski klubovi osnovani 1994.
Kategorija:Dobitnici Šestoaprilske nagrade